
	Проблем/проблеми за решаване:
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
        Проблем: „Привеждане на устройствения правилник на ИА НФЦ в съответствие с новите законови положения в Закона за филмовата индустрия (ЗФИ) и Правилника за прилагане на Закона за филмовата индустрия (ППЗФИ).
         С изменения и допълнения на Закон за филмовата индустрия през 2021 г. и през 2023 г. (Обн. ДВ, бр. 18 от 2.03.2021 г., изм., бр. 102 от 8.12.2023 г.) се приемат множество и важни промени, свързани с финансирането на филмопроизводството, разпространението и показа на филми. Вследствие на посоченото беше изменен и допълнен Правилникът за прилагане на Закона за филмовата индустрия през 2021 г. С посочените изменения и допълнения в закона се въвеждат нови схеми за държавна помощ и нови правила за съставяне и работа на консултативно-експертните органи, създадени към изпълнителния директор на ИА НФЦ (чл. 8, ал. 1 от ЗФИ) и към министъра на културата (Националният съвет за кино). В част от съществуващите и във всички новосъздадени комисии се включват служители на ИА НФЦ, с определена професионална компетентност. За да може да бъде предоставяна държавната помощ, съобразно новите схеми, е необходимо да се регламентират функциите във връзка с това, както и дейности, свързани с обслужване на помощните органи, създадени към изпълнителния директор.
           Сeгашната структура на администрацията на агенцията не отговаря на чл. 8, ал. 1 от Закона за администрацията, тъй като няма лице, което да осъществява функциите на главен секретар.
            С § 9 от Преходните и заключителни разпоредби на Постановление № 242 на Министерския съвет от 4.07.2024 г. за изменение и допълнение на Устройствения правилник на Държавна агенция „Държавен резерв и военновременни запаси“, приет с Постановление № 13 на Министерския съвет от 2004 г. (Обн., ДВ, бр. 8 от 2004 г.; изм. и доп., бр. 55, 78 и 89 от 2005 г., бр. 40 и 48 от 2006 г., бр. 23 от 2007 г., бр. 43 и 53 от 2008 г., бр. 89 от 2009 г., бр. 3 и 58 от 2010 г., бр. 49 от 2012 г., бр. 16 от 2013 г., бр. 86 от 2014 г., бр. 25 от 2015 г., бр. 42 от 2016 г., бр. 54 и 101 от 2017 г., бр. 78 от 2018 г., бр. 101 от 2019 г. и бр. 74 от 2022 г.) беше увеличена щатната численост на агенцията от 14 на 17 щатни бройки, чрез извършване на компенсирана промяна по реда на § 16, ал. 2 от Преходните и заключителни разпоредби към Закона за администрацията. Основанията за посоченото са свързани именно с въвеждането през 2021 г. на две нови схеми за държавна помощ за възстановяване на разходи и за производство на сериали, както и във връзка с други промени, свързани с Националния съвет за кино, който се определя вече като експертно- консултативен орган към министъра на културата, както и други структурни промени, свързани с консултативните органи към изпълнителния директор.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
        Не е възможно проблемът да се разреши в рамките на съществуващото законодателство чрез промяна в организацията на работа и/или чрез въвеждане на нови технологични възможности. В случая се касае за необходимост от допълване на функции и създаване на нови такива. При непредприемане на действия, свързани с нормативни промени няма да бъдат регулирани дейностите и функциите във връзка с консултативно-експертните органи към изпълнителния директор. Няма да е създадена и структура, покриваща необходимите функции. Ще продължи да е налице противоречие със Закона за администрацията, поради липса на длъжността „главен секретар“. 
1.3. Посочете защо действащата нормативна рамка не позволява решаване на проблема/проблемите.
        Към настоящия момент със съществуващата структура на администрацията не се осигурява в необходима степен достатъчно ефективно дейността на агенцията. Не е налице функционално разделение на администрацията на обща и специализирана. След увеличение на щатната численост на агенцията структурата ѝ не е оптимизирана по начин, който да позволява в пълна степен да се прилага законодателството в областта на филмовата индустрия, да се провеждат необходимите политики в тази сфера и да се прилагат съществуващите схеми за държавно подпомагане на производството, разпространението и показа на филми. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
Не са налице задължителни действия, произтичащи от по-горестоящи по степен нормативни актове или актове на органите на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Последваща оценка на въздействието и анализи за изпълнението на политиката не са извършвани.

	2. Цели:
Цел 1: Привеждане на подзаконовата нормативна уредба относно устройствения правилник на ИА НФЦ в съответствие с изискванията на Закона за филмовата индустрия, Правилника за прилагане на Закона за филмовата индустрия и Закона за администрацията. Приемане на нов устройствен правилник на агенцията.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни:
1. Министерството на културата;
2. Изпълнителна агенция „Национален филмов център“;
3. Лица, кандидатстващи за получаване на държавна помощ по реда на ЗФИ и правилника за прилагането му, регистрирани по реда на ТЗ и ЗЮЛНЦ и вписани в публичните регистри, водени от ИА НФЦ – независими продуценти – 886 бр., доставчици на филмопроизводствени услуги – 32 бр., киносалони – 249 бр., разпространители на филми – 239 бр., лица осъществяващи показ на филми – 109 бр.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“: при този вариант не се приема предлаганият проект на Устройствен правилник. Агенцията няма да организира обезпечаването на административното обслужване и администрирането на всички схеми за държавни помощи с наличния щатен ресурс от 17 щатни бройки по ефективен начин, както и структурата на администрацията ще продължи да бъде в противоречие с изискванията на Закона за администрацията.
Положителни (икономически/социални/екологични) въздействия:
1. Министерството на културата – не се идентифицират;
2. Изпълнителна агенция „Национален филмов център“– не се идентифицират;
3. Лицата, кандидатстващи за получаване на държавна помощ по реда на ЗФИ и правилника за прилагането му – не се идентифицират.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
1. Ще е налице изключително затруднение при организиране на работата и дейността на експертно-консултативните органи към изпълнителния директор на ИА НФЦ, като обективно се очаква забавяне при провеждане на процедурите за предоставяне на държавна помощ.
2. Изпълнителна агенция „Национален филмов център“ ще бъде в невъзможност за адекватно администриране на схемите за държавна помощ, както и ще има изключително затруднение при организиране на работата и дейността на експертно-консултативните органи на ИА НФЦ, несъответствие на структурата на администрацията с изискванията на Закона за администрацията.
3. За лицата, кандидатстващи за получаване на държавна помощ по реда на ЗФИ и правилника за неговото прилагане ще се създадат предпоставки за забавяне на получаването  на държавна помощ.
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия: ограничаване възможността за производството, разпространение и показа на филми, както и забавяне в процедурата по разглеждане, оценка и финансиране на проекти. Риск от невъзможност за сключване на договор за отпускане на държавна помощ.
Административна тежест: Не се налага и увеличава административна тежест.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на проекта на ПМС за приемане на нов Устройствен правилник на ИАНФЦ“:
Описание: 
При приемане на проекта на Постановление ще бъдат постигнати заложените цели, ще бъде адекватно обезпечена възможността за предоставяне на държавната помощ, съобразно новите схеми, като се регламентират функциите, във връзка с въведените нови схеми за държавна помощ и новите помощни органи. Администрацията на агенцията ще бъде приведена в съответствие с изискванията на Закона за администрацията. 
Ще се оптимизира структурата на агенцията, като бъде организирана в две дирекции, съгласно изискванията на Закона за администрацията, като функциите и отговорностите на всяка дирекция ще са прецизирани. Предвижда се общата администрация да изпълнява функции по техническото осигуряване на дейността на изпълнителния директор и на специализираната администрация и да осъществява дейности по административното обслужване на гражданите и юридическите лица, като се предлага тя да бъде организирана в дирекция „Финансово-стопанска и административно-правна дейност”. Специализираната администрация ще подпомага изпълнителния директор при осъществяване на неговите правомощия, като се предлага да бъде организирана в дирекция „Координация на филмовата индустрия“. Посочената структура ще осигури възможност за прецизиране на правомощията и за специализация фокус на съответните експерти от всяка дирекция върху възложените им функции и отговорности, както и ще допринесе за по-ефективно провеждане на процедурите за държавно подпомагане на филмовата индустрия.
Избраният подход за приемане на изцяло нов правилник вместо изменения и допълнения в съществуващия правилник е обоснован от обема и характера на предлаганите изменения и допълнения, които, при отчитане на структурата на сегашния правилник, предпоставят изцяло нова структура на самия правилник. Сега действащият правилник съдържа четири глави, едната от които – глава трета „Консултативно-експертни органи“, включваща членове от 14 до 19 вкл. е изцяло отменена през 2018 г. Действащите текстове на правилника са структурирани в глава първа „Общи положения“, глава втора „Управление и структура на агенцията“ и глава четвърта „Организация на работата“. С изменения от 2012 г. отделно са отменени изцяло три члена от глава втора от правилника – чл. 11, чл. 12 и чл. 13, като по този начин към момента почти половината от първоначалните членове от правилника са отменени. Същевременно, въпреки отмяната на чл. 16 от правилника през 2018 г., не са изрично отменени приложенията към чл. 16 – Приложения № 2, № 3 и № 4. Разделянето на администрацията в две отделни дирекции и включването на фигурата на главен секретар предпоставя разписване на нови текстове на правилника чрез обособяването им в отделни раздели на съответната глава, уреждаща структурата на агенцията. Ако се възприеме подход за изменение на сегашния правилник, вместо разписване на изцяло нов, това би означавало или да се разпишат необходимите нови текстове на мястото на отменените вече такива и преименуване на глава втора и глава трета на правилника, или да се запази сегашната структура на правилника като новите текстове се допълнят в глава втора и членовете се номерират с букви. И в двете хипотези правилникът, като нормативен документ, би станал труден за тълкуване и прилагане, като при първата хипотеза ще се затрудни и проследимостта на измененията и допълненията в исторически план. С оглед наложителността на множество промени в сега действащата редакция на отделните членове от правилника и за избягване на описаните последици, по-целесъобразно е изготвянето на нов правилник с ясна и логически последователна структура. 

Положителни (икономически/социални/екологични) въздействия:
1. Министерството на културата - обезпечаване на работата на ИА НФЦ по администриране на всички схеми за държавна помощ.
2. ИА НФЦ – обезпечаване на всички нововъведени функции на агенцията с необходимата щатна численост и структурна организация.
3. Лицата, кандидатстващи за получаване на държавна помощ по реда на ЗФИ и правилника за прилагането му – възможност по-голям брой кандидати да получат държавно подпомагане по схемите за финансиране, администрирани от ИА НФЦ.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
1. Министерството на културата – не се идентифицират.
2. Изпълнителна агенция „Национален филмов център“– не се идентифицират.
3 Лицата, кандидатстващи за получаване на държавна помощ по реда на ЗФИ и правилника за прилагането му – не се идентифицират.
(върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия: насърчава се производството, разпространение и показа на филми, тъй като се осигурява достъп до средства за производство на филми, спомогнат от компетентни и ефективни консултативно-експертни органи, както и се гарантира своевременно протичане на процедурите по разглеждане, оценка и финансиране на проекти. Стимулира се икономическата дейност и на други предприятия, които нямат пряка стопанска дейност, свързана с филмовата индустрия.
Административна тежест: Не се налага и увеличава административна тежест.


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	ВВариант 1
 „Без действие“
	ВВариант 2

	Ефективност
	Цел 1: 
	ниска
	висока

	Ефикасност
	Цел 1: 
	ниска
	висока

	Съгласуваност
	Цел 1: 
	ниска
	висока


1.1. Сравнете вариантите чрез сравняване на ключовите им положителни и отрицателни въздействия.
При реализиране на първия вариант „Без действие“ не се  постигат заложените цели не се постига съответствие на съществуващото устройство на агенцията със законодателството в областта на филмовата индустрия и със Закона за администрацията.
Изпълнението на втория вариант „при действие“ позволява постигането на максимална ефективност, ефикасност при прилагане на процедурите за финансиране на производство, разпространение и показ на филми.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.
Първият вариант „без действие“ не осигурява в необходимата степен възможност за постигане на желаната ефективност, ефикасност и съгласуваност при реализиране на целите, свързани с привеждане на нормативната уредба на подзаконово ниво със Закона за филмовата индустрия и с ППЗФИ.
Осъществяването на втория вариант „при действие“ позволява в максимална степен да се изпълнят поставените цели и да се осигури създаване на ефективна и оптимизирана структура. 

	6. Избор на препоръчителен вариант:
Вариант 2 „Приемане на проекта на Постановление  на Министерския съвет за приемане на Устройствен правилник на ИА НФЦ“.
Чрез приемането на нов устройствен правилник на ИА НФЦ ще се обезпечи в достатъчна степен изпълнението на функциите на агенцията, с оглед на настъпилите промените в ЗФИ и ППЗФИ. Ще се създаде по-добра и ефективна структура на агенцията, която ще подобри процедурите, свързани с прилагане на схемите за държавна помощ, ще създадат предпоставки за по-добро усвояване на средствата за държавно подпомагане и възможност за подпомагане на по-голям брой проекти.
Посочете препоръчителните варианти за решаване на поставения проблем/проблеми.


	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
Ще се увеличи
Ще се намали
 Няма да има ефект
С приемане на измененията и допълненията ще се обезпечи работата на консултативно-експертни органи, които ще бъдат в услуга на кандидатите за държавно финансиране. Без нормативна промяна ще бъдат неоснователно създадени административни пречки/тежести за изпълнението на закона и финансирането на кандидатите. Отделно от това, всеки кандидатстващ проект за финансиране ще може да бъде администриран в по-бързи и разумни срокове.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Да
 Не
Не се създават нови режими и услуги, както и не е налице пряко засягане на съществуващи регулаторни режими и услуги.
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?
Да
 Не
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
 Актът засяга пряко МСП;
Актът не засяга пряко МСП
Чрез препоръчителният вариант ще се окаже така важната финансовата подкрепа на МСП, работещи в сферата на филмопроизводството и културата, както и в други области. Ще се насърчи производството, разпространението и показа на филми, тъй като се оптимизира работата на експертно-консултативните органи към изпълнителния директор, чрез които се осигурява достъп до средства за производство на филми и се гарантира своевременно протичане на процедурата по разглеждане, оценка и финансиране на проекти. 
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са констатирани потенциални рискове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:
[image: ]
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.
[image: ]
Предвижда се проектът на Постановление на Министерския съвет за приемане на Устройствен правилник на ИА НФЦ да бъде публикуван на интернет страницата на Министерството на културата, на интернет страницата на ИА НФЦ и на Портала за обществени консултации за период от 30 дни.  
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
Да
 Не
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5.

	9. Изисква ли се извършване на цялостна предварителна оценка на въздействието поради очаквани значителни последици?
Да
 Не
 (преценка съгласно чл. 20, ал. 3, т. 2 от Закона за нормативните актове)

	10. Приложения:
Няма
Приложете необходимата допълнителна информация и документи.

	11. Информационни източници:
Доклади и отчети на ИА НФЦ за предоставените средства по схеми за държавна помощ, включително и за брой разгледани проекти (част от данните за броя на проектите по съответните схеми за държавна могат да бъдат намерени на интернет страницата на агенцията в раздел финансиране - https://www.nfc.bg/%d1%84%d0%b8%d0%bd%d0%b0%d0%bd%d1%81%d0%b8%d1%80%d0%b0%d0%bd%d0%b5/. 
Длъжностни характеристики на служителите в Агенцията.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:  Петър Тодоров, Изпълнителен директор на ИА НФЦ
Дата: ...... септември 2024 г.

Проведени са консултации 

Предстоят обществени консултации по чл. 26 от Закона за нормативните актове

